# **Referat af ordinært møde i bestyrelsen den 23. juni 2025**

**Til stede**: Andreas Buus, Peter Bech og Niklas Spånbæk Groth

**Afbud**: Malene Kiel Sørensen, Antonio Martins og Mia Nagel

1. **Tilpasning af børnepolitik i henhold til DBU’s rettelser**

Børnepolitikken er sendt retur til klubben med DBU’s rettelser.

Formanden sender DBU’s børnepolitik med rettelser rundt til de øvrige bestyrelsesmedlemmer med henblik på at få bestyrelsens kommentarer. Politikken sendes derefter til godkendelse blandt bestyrelsesmedlemmerne via mail.

1. **Overlevering af regnskab fra afgående kasserer**

Den afgående kasserer har overleveret sine udeståender til den nye kasserer. Bestyrelsen har dog modtaget rykkere for to fakturaer, der ikke er betalt rettidigt. Bestyrelsen var enige om, at vi må tage de fakturaer, der er faldet mellem to stole henad vejen.

Planen er, at den nye kasserer flytter det eksisterende regnskab over i Dinero hurtigst muligt.

1. **Plan for overgang til Kluboffice fra Holdsport**Formanden foreslog bestyrelsen at overgå fra Holdsport til Kluboffice, der er DBU’s eget system. Det giver den fordel, at oplysninger om kampe mv. der skal viderefomidles til DBU ikke skal indtastes i to systemer.

Inden overgangen sker, skal vi undersøge om hjemmesiden er hostet via Holdsport.

Formanden tager lead på overgangen fra Holdsport til Kluboffice. Planen er at gennemføre overgangen i sommerferien. Formanden tager fat i vores kontaktperson fra DBU, og lægger en plan.

Børneholdene skal have flyttet deres medlemmer fra Holdsport til Kluboffice. De hold der allerede indleverer holdkort i forbindelse med deres kampe har medlemmerne oprettet i Kluboffice allerede.

Det blev besluttet, at der lægges op til, at de holdansvarlige ente selv sørger for at få overført deres spillere fra Holdsport til Kluboffice, eller trækker en liste over aktive medlemmer fra Holdsport og sender til formanden.

De øvrige bestyrelsesmedlemmer var enige i formandens forslag, som blev enstemmigt vedtaget.

1. **Kunstgræsfordelingsmøde**

Der har været rundsendt en mail blandt bestyrelsesmedlemmerne om deltagelse i kunstbanefordelingsmøde med kommunen den 18. september.

Det blev besluttet at bestyrelsen repræsenteres af formand Andreas Buus og bestyrelsesmedlem Peter Bech

1. **Mulighed for DGI frivillighedsuddannelse**

Formanden har rundsendt en mulighed for at deltage i frivillighedsuddannelsen i DGI regi. Der er ingen bestyrelsesmedlemmer, der på nuværende tidspunkt ønsker at tage uddannelsen

1. **Træd til – Cykelkonkurrence**

Det blev besluttet at BFC Lundegården ikke deltager i Træd til i denne ombæring, men vil være positiv såfremt initiativet skulle gentages en anden gang.

1. **Test af kunstgræstæpper i Måløv den 13. august**

Formanden har ikke mulighed for at deltage i testen den 13. august. Der er indgående viden om kunstgræsbaner i bestyrelsen allerede. Peter Bech fra bestyrelsen er allerede i dialog med en fra kommunalbestyrelsen omkring indspark til kunstgræsbaner i kommunen fremadrettet.

Det blev besluttet, at BFC Lundegården ikke stiller med deltagere til arrangementet.

1. **Nye klubskifteregler pr. 1. juni – herunder webinar**

De nye klubskifteregler afstedkommer, at der skal udpeges en klubskifteansvarlig i klubben, hvis ikke det skal være formanden.

Det blev besluttet, at formanden påtager sig rollen som klubskifteansvarlig, da han lige nu er ansvarlig træner for det hold, med de spillere, der er størst sandsynlighed for, at andre klubber henvender sig på.

1. **Køb af boldpumpe og kompressor**

Formanden bad bestyrelsen om lov til at indkøbe kompressor og ny boldpumpe til klubhuset.

Forslaget blev enstemmigt vedtaget.

1. **Eventuelt**Næste bestyrelsesmøde blev fastlagt til den 20. august 2025 kl 18:45.

På næste møde gennemgås en oversigt over de opgaver, der skal løses i klubben, med henblik på at få oversigten opdateret.

Der blev talt om at ændre koderne til boldskabene, da der er for mange mennesker, der kender dem efterhånden.